CELEX: C2007/211/07
Language: et
Date: 2007-09-08 00:00:00
Title: Kohtuasi C-277/05: Euroopa Kohtu (esimene koda) 18. juuli 2007 . aasta otsus (Conseil d'État (Prantsusmaa) eelotsusetaotlus) — Société thermale d'Eugénie-les-Bains versus Ministère de l'Économie, des Finances et de l'Industrie (Käibemaks — Kohaldamisala — Käibemaksuga maksustatavaid teenuseid puudutavate lepingute raames makstud käsiraha, mis jääb lepingu täitmata jätmise tõttu teenuse osutajale — Kvalifikatsioon)

8.9.2007   
            
            
               ET
            
            
               Euroopa Liidu Teataja
            
            
               C 211/5
            
         Euroopa Kohtu (esimene koda) 18. juuli 2007. aasta otsus (Conseil d'État (Prantsusmaa) eelotsusetaotlus) — Société thermale d'Eugénie-les-Bains versus Ministère de l'Économie, des Finances et de l'Industrie
   (Kohtuasi C-277/05) (1)
   
   (Käibemaks - Kohaldamisala - Käibemaksuga maksustatavaid teenuseid puudutavate lepingute raames makstud käsiraha, mis jääb lepingu täitmata jätmise tõttu teenuse osutajale - Kvalifikatsioon)
   (2007/C 211/07)
   Kohtumenetluse keel: prantsuse
   Eelotsusetaotluse esitanud kohus
   Conseil d'État
   Põhikohtuasja pooled
   
      Hageja: Société thermale d'Eugénie-les-Bains
   
      Kostja: Ministère de l'Économie, des Finances et de l'Industrie
   Kohtuasja ese
   Eelotsusetaotlus — Conseil d'Etat (Prantsusmaa) — Nõukogu 17. mai 1977. aasta direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühtne käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 2 lõike 1 tõlgendamine — Kohaldamisala — Käibemaksuga maksustatavaid teenuseid puudutavate lepingute raames makstud käsiraha, mis jääb lepingu täitmata jätmise tõttu teenuse osutajale — Kvalifitseerimine broneerimise eest võetava tasuna või lepingu lõpetamise korral makstava hüvitisena
   Resolutiivosa
   Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 2 lõiget 1 ja artikli 6 lõiget 1 tuleb tõlgendada nii, et summasid, mis maksti käsirahana käibemaksuga maksustatavaid majutusteenuseid puudutavate lepingute raames, tuleb käsitleda olukorras, kus klient kasutab vabadust lepingust taganeda ja kui need summad jäävad majutusettevõttele, kliendi kohustuste täitmata jätmisega tekitatud kahju eest lepingu lõpetamise korral makstava kindlasummalise hüvitisena, mis ei ole seotud ühegi tasulise teenusega ja mis kuulu sellisena eelnimetatud maksuga maksustamisele.
   
      (1)  ELT C 229, 17.9.2005.